《再和宋职方》
宋代·刘攽

万缘冥数有兴颓，不为劳民与费财。常怪丘渊犹改旧，足令蓍蔡可知来。

黄图左辅今仍重，甲令名藩此正该。过去英贤联踵武，几多能事悉尘埃。

僝工匠石三农隙，唾手公堂一旦开。妙选栋梁虹宛转，触新廊庑雁徘徊。

落成幸有羔羊酒，能赋欣逢锦绘才。衰老专城无异术，祇将勤拙任家陪。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。